अमृतसर में प्रधानमंत्री को दिखाए गए काले झंडे  
अमृतसर में स्वर्ण मंदिर के बाहर प्रधानमंत्री मनमोहन सिंह को अन्ना समर्थकों ने काले झंडे दिखाए हैं।
अमृतसर में स्वर्ण मंदिर पहुंचे प्रधानमंत्री मनमोहन सिंह और उनकी पत्नी गुरशरण कौर को भ्रष्टाचार विरोधी गांधीवादी नेता अन्ना हजारे के समर्थकों ने काले झंडे दिखाए।
	प्रधानमंत्री और उनकी पत्नी जैसे ही स्वर्ण मंदिर से बाहर निकले महिलाओं समेत वहां एकत्र हजारे समर्थकों ने भ्रष्टचार के विरुद्ध और लोकपाल के समर्थन में नारे लगाए। समर्थकों ने प्रधानमंत्री वापस जाओ के नारे भी लगाए। उन्होंने मनमोहन सिंह को छोटे काले झंडे भी दिखाए। सरकार सहयोगी दल तृणमूल कांग्रेस समेत अन्य पार्टियों के विरोध के कारण 29 दिसंबर को राज्यसभा में लोकपाल विधेयक पारित कराने में असफल रही थी।